Gunilla Bandolin

Gunilla Bandolin (født 19. juli 1954) er en svensk billedkunstner, keramiker og landskapsarkitekt. Innen billedkunst arbeider hun stort sett som skulptør, i store formater og ulike materialer. Hun lager monumentale verk som er tilpasset stedet og landskapet og er ment å brukes, ikke bare betraktes av publikum.


== Utdannelse og karriere ==
Bandolin kommer fra et miljø der det ikke var naturlig å tenke på kunst som en levevei, men etter å ha arbeidet hos et keramikerpar i nærheten av der hun vokste opp, så hun en mulighet for hvordan hun kunne leve av å forme og skape.I perioden 1978–1983 studerte hun ved Konstfack i Stockholm, ved avdelingen for keramikk og glass. I løpet av denne perioden studerte hun også en tid filosofi ved Högskolan i Karlstad, senere Karlstad universitet. Siden 1983 har hun arbeidet profesjonelt som billedhugger.  Rett etter utdannelsen begynte hun å arbeide som billedhugger og dekormaler for filmproduksjoner, som Ronja Røverdatter og Offeret. Hun fikk kontakt med Haga tegelbruk utenfor Enköping. Der hadde hun verksted i flere år og pendlet mellom Haga og Stockholm. På Haga var hun til 1991 og kunne arbeide og bruke så mye tegl hun behøvde. I Stockholm forsørget hun seg med ulike filmjobber. «Hon tillhör dem som lämnat den traditionella keramiken för att arbeta fritt och skulpturelt».I tillegg til utdannelsen som kunstner, har hun journalistutdannelse, og har arbeidet som frilans kunstkritiker i de svenske avisene Expressen (1998–2003) og Dagens Nyheter (2004–). Hun har også vært medredaktør for Mama (Magazine for Modern Architecture) (1997–2003).Hun er både opptatt av kunstverkets form og rom, av hvordan hennes verk interagerer med rommet eller landskapsrommet de er plassert i, hvordan verkene kan oppleves både fra ut- og innsiden, og hvordan mennesker bruker og opplever dem.Hun har forelest, hatt workshops og undervist, blant annet som professor ved Konstfack fra 2006 til 2015. Hun har også samarbeidet med andre kunstnere og forskere; i 2005 med prosjektet «Landscape in tension» med Sverker Sörlin, og sammen med Monika Gora har hun gjort flere konseptuelle prosjekter.Bandolins skulpturer og land art-prosjekter finnes flere steder i Sverige og ulike steder i utlandet. 


== Verker (utvalg) ==
Nettstedet svenskakonstnarar.se har mer komplette oversikter over verk og utstillinger.

 
Pyramiden (1990), Wanås skulpturpark, Knislinge.
Sky park (1991), Östersund.Vattenkonst (1993) for Tetra Pak, Lausanne
Vattenskulptur bei Telenor (sjekk. Fornebulandet?)
Solomons’s Well (1994), Socrates Sculpture Park, Queens (New York City).
Bojsemburg (1994), Falun
Sky’s Impression (2001), Fundación NMAC, Vejer de la Frontera.
Observatorium (2002), Hammarby Sjöstad, Stockholm
Skulptur – Granit (2003), Södra Länken, Stockholm
Utposten (2004) Posten, Solna
Lusthus (2005), Ekängens skola, Linköping
Skulptur (2008), Tekniska Högskola Kemicen, Lund
Flyttfåglar (2019).


== Heder ==
I 1988 var hun Östra Göinge kommuns stenstipendiat.I 2006 mottok hun Stockholm stads hederspris.


== Referanser ==


== Eksterne lenker ==
«Gunilla Bandolin bildspel». www.svenskakonstnarer.se. Besøkt 19. november 2021.  Kort bildespill som viser flere av Bandolis verk
Bernhardson, Johanna (6. juni 2019). «Gunilla Bandolin Vattentornet i Säffle». Besøkt 19. november 2021.  Film der Bandolin snakker om sitt syn på kunst generelt og sitt verk «Flyttfåglar» spesielt